آوروپا بیرلیگی‌نین خاریجی تیجارت کسری، اوکتوبر آییندا 7.7 میلیارد یورو اولوب.
آوروپا ایستاتیستیک اوفی‌سی (Eurostat)، آوروپا بیرلیگی و یورو بؤلگه‌سی‌نین اوکتوبریندا اولوسلار آراسی تیجارت گؤستریجی‌لرینی یاییب.
بونا گؤره، آوروپا بیرلیگی، اوکتوبر آییندا 180.7 میلیارد آورولوق ایخراج، 188.4 میلیارد آورولوق ایدخال حیاتا کئچیررکن، 7.7 میلیارد یورو خاریجی تیجارت کسری وئریب.
آوروپا بیرلیگی-نین ایخراجی بو ایلین اوکتوبر آییندا 2017نین عینی دؤورونه گؤره یوزده13.4، ایدخا‌لی دا یوزده 16.8 یوکسلیب.
یورو بؤلگه‌سینه ایسه اوکتوبر آییندا ایخراجات 209.7 میلیارد یورو، ایدخال 195.8 میلیارد یورو سویه‌سینده باش توتدو. بئله‌لیکله، یورو بؤلگه‌سینده اوکتوبر آییندا 13.9 میلیارد آورولوق خاریجی تیجارت آرتیغی قئید ائدیلیب.
یورو بؤلگه‌سینین ایخراجی اوکتوبر آییندا کئچن ایلین عینی دؤورونه 11.4%، ایدخا‌لی دا یوزده 14.8 آرتیب.
ایلین 10 آییندا یورو بؤلگه‌سی‌نین عمومی ایخراجی کئچن ایلین عینی دؤورو ایله موقاییسه‌ده یوزده 4.4 آرتا‌راق 1 تریلیون 896 میلیارد یورو، ایدخا‌لی ایسه یوزده 6.9ا یوکسه‌له‌رک 1 تریلیون 740 میلیارد یورو سویه‌سینده باش توتدو. بئله‌لیکله، یورو بؤلگه‌سی، سؤز قونوسو دؤورده 156 میلیارد آورولوق تیجارت آرتیغی وئریب.
همین دؤورده آوروپا بیرلیگی‌نین عمومی ایخراجی اؤتن ایلین ژانویه-اوکتوبر دؤورو ایله موقاییسه‌ده یوزده 5 آرتا‌راق 1 تریلیون 627.9 میلیارد آورویا، ایدخا‌لی دا یوزده 6.7 آرتا‌راق 1 تریلیون 650.3 میلیارد آورویا چاتیب. آوروپا بیرلیگی ، آوروپا بیرلیگی ژنویه-اوکتوبر آیلاریندا 22.4 میلیارد یورو تیجارت کسری وئریب.
